AksaraLLM/aksara-bahasa-daerah-v1 huggingface dataset:
Èkspédhisi Utsmaniyah dhateng Acèh dipunwiwiti watawis taun 1565 nalika Kasultanan Utsmaniyah mbudidaya mbiyantu Kasultanan Acèh mengsah Portugis ing Malaka. Èkspédhisi dipunwontenaken sasampunipun Sultan Alauddin al-Qahhar (1539-1571) ngirimaken utusan dhateng Suleiman Agung nalika taun 1564 (lan kadosipun ing taun 1562 panjenenganipun ugi nyuwun pambiyantunipun Turki kanggé mengsah Portugis).

Parsekutuan Acèh-Turki Utsmani kanthi boten resmi sampun dipunwiwiti wiwit taun 1530-an. Sultan Alauddin al-Qahhar gadhah pikajengan badhé ngrembakaken pasadhérékan kasebat kanggé nggudhag Portugis saking Malaka, lan njembaraken tlatah kakuaosanipun ing Sumatra. Miturut pamanggihipun Fernão Mendes Pinto, Sultan Acèh ngrékrut 300 tamtama Utsmaniyah, sawatawis tiyang Abesinia lan Gujarat, sarta 200 saudhagar Malabar kanggé nelukaken Tano Batak ing taun 1539.

Sasampunipun taun 1562, Acèh kadosipun sampun wiwit nampi pambiyantu saking Turki ingkang kadosipun sampun nelukaken Karajan Aru lan Johor ing taun 1564.

Pangiriman utusan dhateng Istanbul ing taun 1564 dipunwontenaken déning Sultan Husain Ali Riayat Syah. Wonten ing serataanipun dhateng Porte Utsmaniyah, Sultan Acèh nyebat panguwaos Utsmaniyah minangka pangarsanipun (khalifah) Islam.

Utsmaniyah ngajari Acèh damel meriam, ingkang ing salajengipun kathah anggénipun dipunwedalaken. Saking abad kaping 17, Acèh sampun saged mrodhuksi 800 senjata kados senapan puter lan arquebus.

Cathetan suku

Pranala njawi 

Artikel mawa basa krama
Sajarah Acèh
Sajarah Turki
Prabu Basukesthi iku narendra ing Wiratha. Garwa prameswarine 2, yaiku Dewi Pancawati lan Dewi Sugandi. Patihe aran Patih Wakeswara. Senapatining wadyabala aran Arya Hawangga. Paraga iki arang kocap ing pakeliran, kocape mung ing lakon laire Gareng lan Petruk.

Critane: Prabu Basukesthi miyos siniwaka, diadhep Patih Wakiswara, Arya Hawangga, lan wadyabala. Ngrembug tata raharjaning praja.

Ora antara suwe, katungka sowane Raden Manonbawa lan Raden Paridarma saka negara Gandara. Sawise ngaturake bulubekti lan raharjaning praja, banjur nyaosake kabar yen ing laladan pesisiran kambah buta saka tanah sabrang kang nggawe kisruh. Sang prabu banjur dhawuh marang patih lan wadyabala supaya mbuktekake kanthi sikep siyaganing perang.

Kacarita ing praja Nusasardula, Prabu Kala Singarudra kaadhep putrane 2, yaiku Kala Singanebak lan Kala Singasinga, Patih Sardulayaksa lan wadya buta pepak, ngrembug bab anggone nggelar jajahan, nelukake para  raja.

Prabu Singarudra banjur utusan putrane 2 kang sekti mandraguna. Putra 2 matur sendika banjur budhal.

Sapungkure Kala Singanebak lan Kala Singasinga, Prabu Singarudra nimbali Ditya Parangbarong supaya ngawat awati putrane sakloron, nganti wadyabala.

Ing Pertapan Saptaharga, Resi Manumayasa lenggah ing pacrabakan, diadhep Semar, Bagong, para cantrik, lan magersari, nampa sowane Puthut Supalawa kang isih turase Bathara Bayu. Ngrembug babagan tetanen ing sawah lan pategalan. Sang resi banjur tindak menyang sawah kadherekake Semar lan Bagong, dene Puthut Supalawa kedhawuhan njaga pertapan.

Ing tengah dalan, kepapag  wadya buta saka Nusasardula. Sawise perang, wadya buta tumpes tapis. Togog lan Bilung lumayu atur palapuran marang Kala Singanebak lan Kala Singasinga yen wadya buta tumpes tapis mungsuh Resi Manumayasa.

Kala Singanebak lan Kala Singasinga nesu banget, nuli goleki Resi Manumayasa. Sawise ketemu, dadi perang. Sang resi kalah perange, banjur lumayu menyang pertapan dioyak buta 2.

Sawise tekan lan crita kahanane marang Puthut Supalawa, Puthut Supalawa banjur atur priksa, yen ing pinggire Sendhang Pawitra, ing ereng-erenge Wukir Retawu, ana wit garu kang wis anggegregi saiki kari dhangkele lan ambune wangi. Manut wecaning Bathara Bayu, menawa Wukir Retawu ketaman bebaya, dhangkel kayu garu mau bisa mrantasi gawe. Semar enggal mbedhol dhangkel kayu garu, dimantrani satemah dadi manungsa, nanging sarwa kuciwa. Dijenengi Nala Gareng (nala:ati, gareng:garu ing, dadi tegese manahing/ atining kayu garu. Gareng banjur maju mungsuh Kala Singanebak lan Kala Singasinga, rame banget perange. Banjur buta loro iku bisa disirnakake Gareng. Gareng banjur diaku putra Semar, luwih tuwa tinimbang Bagong, amarga Bagong isih mbocahi.

Nalika Prabu Kala Singarudra nglurugi Wiratha, wadya Wiratha kalah perange. Prabu Basukesthi linggar saka praja bareng patihe. Ing dalan ketemu Puthut Supalawa, dijaluki pitulung sang prabu.

Sawise sarujuk, Puthut Supalawa banjur perang rame mungsuh Prabu Kala Singarudra lan Patih Sardulayaksa. Wusana, ratu lan patihe bisa disirnakake Puthut Supalawa.

Paraga wayang
Taman Nasional Bukit Tiga Puluh yaiku taman nasional kang ana ing Sumatra, Indonésia. Taman Nasional iki mapan ing provinsi Riau lan Jambi. Ambane kurang luwih 143.143 hektar iki kagawe saka alas udan tropis. Ing kana uga ana spésies langka kaya orangutan Sumatra, harimau Sumatra, gajah Sumatra, warak Sumatra, tapir Asia, beruang madu lan warna-warna manuk liyané. Taman Nasional Bukit Tiga Puluh uga dadi pangon uripé wong Rimba lan Talang Mamak.

Cathetan sikil 

Taman Nasional
Sumatra
Kaisar Daoguang (, 16 September 1782 – 25 Fèbruari 1850) iku kaisar Dinasti Qing Manchu angka 8 lan Kaisar Qing angka 6 kang mrentah Tiongkok wiwit taun 1820 nganti 1850.

Dhèwèké lair ing Kutha Terlarang, Beijing, lan dijenengi Mianning (綿寧), sing diganti dadi Minning (旻寧) nalika dhèwèké dadi kaisar. Aksara pisanan diganti saka Mian (綿) dadi Min (旻) kango ngilangi aksara biyasa Mian. Iki diwiwiti saka mbah lanangé, Kaisar Qianlong kang nganggep ora pas yèn kaisar nganggo hurup biyasa.

Mianning iku anak nomer loro saka Yongyan (永琰), kang dadi Kaisar Jiaqing nalika taun 1796. Ibuné iku bojo pisanan saka Yongyan, dhèwèké iku putri saka kulawarga Hitara, kang banjur dadi permaisurui nalika Jiaqing dadi raja ing taun 1796 lan olèh gelar Permaisuri Xiaoshu Rui (孝淑睿皇后). Mianning iku paling disenengi déning mbahe Kaisar Qianlong lan asering ngancani Qianlong nalika ajag. Nalika taun 1813, dhèwèké dadi pangeran, Mianning matèni musuh kang nyusup ing istanasaka Sekte Lotus Putih kang arep nyerang Kota Terlarang. Saka kadadéan iku banjur Mianning didadèkaké pewaris tahta.

Nalika pamrentahane Kaisar Daoguang, ana kedadean kang gawé sejarahe Tiongkok, ya iku Perang Candhu. Ing prastawa iku dhèwèké mrentah Lin Zexu supaya ngurangi candhu ing Tiongkok.

Cathetan sikil 

Daoguang
Sajarah
7icons (dipunwaos: "seyfen aykens" utawa ), padha karo sak golongan penyanyi wanodya Indonésia sing diwangun ana ing 28 Oktober 2010, sing bertepatan nganggo peringatan 82 warsa Sumpah Pemuda. Golongan musik iki beranggotakan 7 wong ya iku PJ, Natly, Linzy, T-Sha, Mezty Mez, GC, dan A.T/Angel.Tee. Lewat konsèp saka golongan lambang(Icon Group), golongan dijenengi 7icons disababaké déning nomer 7 iku nomer sampurna ing waé lan ing pangertèn pionir lambang (lambang / tandha) makili 7 pribadine wanodya, lagi rampung 7icons tegesé 7 pribadine wanodya sing wis goal dadi lambang ing ing kasus.

Grup musik iki wiwit populer ana ing warsa 2011 bakda debut singlenya dirilis ana ing candra April 2011 sing bertajuk Playboy. Dhèwèké menjuluki fans dhèwèké dadi “ICONIA”.

Golongan

ICON Mongso Iki

ICON Sak Durunge

Diskograpi

Album

Single

Vidio Klip

Karir Lakon

Acara Varietas

Karir Iklan

Karir Model Vidio Klip

Nominasi lan Prestasi

Cathetan suku

Girlband Indonésia
Penyanyi
Kaisar Jiaqing (Hanzi: 嘉庆, 13 Novèmber 1760-2 September 1820) iku kaisar Manchu ka-6 lan kaisar Dinasti Qing, Tiongkok ka-5 saka suku Manchu kang kuwasa saka taun 1796 nganti 1820. Nalika papréntahan Dinasti Qing wiwit mundur amarga papréntahane korupsi lan ana bangsa kulon kang ngrusuhi Tiongkok. Nalika taun 1795 Kaisar Qianlong mudun saka kekausaran, banjur Kaisar Jiaqing dadi raja.

Jiaqing lair ing pura Yuanming Yuan (圆明园), Beijing kanthi jeneng Aisin Gioro Yongyan (爱新觉罗永琰). Dhèwèké iku anak nomer 15 saka Kaisar Qianlong karo bojo selir ètnis Han, anak saka pejabat Wei Qingtai. Sawisé lumebu ing pura buri, dhèwèké ganti jeneng dadi Weigiya, salah siji marga saka Manchu, kanthi gelar Selir Ling (令贵妃). Yongyan olèh gelar putra mahkotane nalika taun 1773. Nalika taun 1789 dhèwèké dianugrahi gelar Pangeran Jia.

Yongyan ora seneng karo Heshen, amarga wong tuwané seneng korupsi. Dhèwèké banjur duwé sumpah, arep matèni Heshen en wis dadi kaisar. Oktober 1795, Kaisar Qianlong, kang mimpin wis 60 taun, mundur saka kamaharajan amarga umuré wis 80 taun lan kango ngurmati mbahe, Kaisar Kangxi. Qianlong ora gelem ngluwehi Kangxi angone jabat dadi kaisar, Kiangxi anggoné jabat dadi kaisar suwéné 61 taun. Sanajan Yongyan dadi kaisar, nanging Qianlong tetep mimpin papréntahan. Kedadean iki katekan nganti taun 1799, nalika Qianlong mati. Sawisé dadi kaisar, Yongyan ngganti karakter kang pisanan saka jenenge 永 dadi 颙  kang ejaane padha, Yong.

Cathetan sikil 

Kaisar Tiongkok
Sajarah
Saint Loco yaiku grup musik saka Indonesia sing dibentuk ing taun 2002. Grup musik iki asline dumadi saka 6 anggota yaiku Berry (rapper), Joe (vokal), Webster (drum), Gilbert (bass), Tius (DJ), lan Iwan (gitar). Nanging, sawise Joe mundur ing Maret 2018, jabatane diganti Anindya Pramadhyana (vokal). Band iki asale saka genre nu metal lan rapcore (sing diarani genre musik sing dimainake Hip rock). Nanging, ing tengah karir, Tius, sing wektu iku ngisi kekosongan drum sing ditinggalake Webster amarga kacilakan motor, ninggalake Saint Loco, lan band kasebut wiwit luwih dikenal dening sawetara wong genre Alternative Rock. Ing pungkasan taun 2010, Webster, sing wis pulih saka kacilakan sing nyebabake dheweke, kanthi resmi bali dadi drummer kanggo Saint Loco.

Personil 
 Anggota
 Anindya Pramadhyana (vokalis) - 2018–sapunika
 Beery Manoch (MC) - 2002–sapunika
 Iwan Hoediarto (gitar) - 2002–sapunika
 Gilbert Joshua (bass) - 2002–sapunika
 Timotius Firman (DJ) - 2002–2008, 2017–sapunika), (drummer) - 2008–2010
 Webster Manuhutu (drummer) - 2002–2008, 2010–sapunika

Mantan anggota
 Joe Tirta (vokalis) - 2002–2018

Diskografi 
 Album studio
 Rock Upon A Time (2004)
 Vision For Transition (2006)
 Momentum (2012)

 Single lagu
 Santai Saja (2009)
 Time To Rock N Roll (2011)
 Rebel (2011)
 Tentang Kita (2012)
 Dibalik Pintu Istana (2015) (Ost.Dibalik 98)
 Bebas (ft. Iwa-K) (2017)
 Nakal (Naluri Kualitas Akal) (2019)

Cathetan suku 

Band Indonesia
Band Internasional
Artikel mawa basa krama
Indah Kalalo () iku salah sijiné modhel lan aktris kang nggabung ing Look Models. Indah Kalalo wis akèh dadi bintang ing filem lan sinétron. Film lan sinétron kang tau dibintangi Indah Kalalo kaya ta Pesan Dari Surga, Belahan Jiwa, Aku Bukan Aku, Taubat, Malin Kundang dan Miss Lina. Ia juga sempat menjadi presenter Indonesian Models (Indosiar), Good Morning On The Week End lan Indosat Super Show (Trans TV). Saliyané akting, Indah Kalalo uga njajal karir ing nyanyi. Indah Kalalo banjur dhuet karo band anyaran kang jenengé Taka. Indah dhuet karo Teka kanthi nyanyi lagu Hanya Untukmu.
Indah tau duwé gayutan karo Carl Julieen. Nanging leloroné banjur putus. Sawisé iku, Indah banjur nduwéni gayutan karo Justin Werner. Leloroné duwé rencana bakal nikah nalika sasi September 2011.

Nalika isih cilik, Indah iku bocah wadon kang tomboi. Nanging nalika SMA Indah banjur mèlu-mèlu modelling. Indah uga dadi presenter. Indah Kalalo iku anak saka pasangan Suyadi Mualim dan Rose Kalalo. Indah tau dadi presenter ing acara INDONESIAN MODELS (Indosiar), GOOD MORNING ON THE WEEK END dan INDOSAT SUPER SHOW (Trans TV). Nalika sasi Maret 2009, Indah uga nduwéni bisnis ing babagan EO lan nggawé single kang judhulé Tak Kusesali. Lagu iki, kalebu lagu lawas kang tau dinyanyekaké karo Sophia Latjuba.

Cathetan suku 

Modhèl Indonésia
Aktris Indonésia
Wong Jakarta
Tokoh Minahasa
Suzanna Martha Frederika van Osch populèr kanthi jeneng Suzanna () iku filem horor Indonésia. Suzannya kerep akting ing donyaning panglipur Indonésia wiwit taun 1950-an nganti 1990-an. Suzanna duwé gelar "The Queen of Indonésian Horror". Suzanna populèr lumantar filem-filem panas lan mistik kaya ta Bernapas dalam Blethok (1970), filem legendaris Beranak Dalam Kubur (1971), Pulau Cinta (1978), lan Ratu Ilmu Hitam (1981).
Karier Suzanna kawiwitan nalika Suzanna menang kontès "Tiga Dara" lan diaudisi karo Usmar Ismail. Sanajan wiwitané katon gugup amarga durung tau nyekel tilpun nanging Suzanna lulus audhisi iki. Nalika isih enom, Suzanna kang duwé jejuluk The Next Indriati Iskak iki bisa nggawé penonton eram lumantar filem Asrama Dara. Lumantar filem iki, Suzanna éntuk akèh pangaji kayat The Best Child Actress (Festival Film Asia, Tokyo, 1960), lan Golden Harvest Award. Suzanna iku anak wadon kang pambarep saka sadulur kang cacahé lima. Suzanna duwé katurunan Jerman-Walanda-Jawa-Manado. Suzanna uga tau nampa gelar Aktris Terpopuler se-Asia nalika Festival Film Asia Pasifik ing Seoul nalika taun 1972.
Nanging popularitas Suzanna amarga saka filem-filem panas lan mistik, kaya ta Bernafas Dalam Blethok lan Bumi Makin Panas, saliyané iku uga filem Pulau Cinta nalika taun 1978 lan Ratu Ilmu Hitam (1981). Film iki kang nggawé Suzanna dadi nominator FFI kategori Ingkang maragani Utama Wanita Terbaik.
Nalika taun 2003, ing umuré kang wis 61 taun Suzanna akting sinétron kang judhulé Selma dan Ular Siluman kang digiyaraké ing RCTI.

Cathetan suku 

Aktris Indonésia
Lair 1942
Suti Karno (). Suti Karno yaiku juru main filem lan sinétron Indonésia. Suti iku anak kang kaping lima saka sadulur kang cacahé enem. Suti Karno iku anak wadon saka pasangan Soekarno M. Noer lan Istiarti M Noer. Suti Karno nduwéni sadulur yaiku Rubby, Tino, Rano, Sumbi, lan adiknya Nurly.
Suti Karno uga padha kaya kakangé kang wis dhisik dadi aktor yaiku aktor yaiku Tino Karno lan Rano Karno. Film-filem kang tau dibintangi Suti karno yaiku filem kang judhulé Guruku Cantik Sekali (1977). Nalika akting filem iki, Suti isih sekolah ing bangku sekolah dhasar. Sawisé iku, filem-filem liyané kang tau dibintangi Surti karno yaiku Roman Picisan (1980), Anak-anak Malam (1555), Barang Titipan (1991), Akal-akalan, Lenong Rumpi, lan Amrin Membolos.
Saliyané main filem, Surti uga main ing sinétron, sinétron kang dibintangi Suti Karno yaiku sinétron kang judhulé Jodoh, Salah Sambung, lan Erte Erwe. Nanging jeneng Suti Karno lagi misuwur nalika Suti akting dadi tokoh Atun ing sinétron Si Doel Anak Sekolahan.
Saliyané dadi juru main filem lan sinétron, Suti Karno uga dadi asisten sutradara ing Sinetron komedi kang judhulé Usaha Gawat Darurat garapan Nurly Karno. Nurly Karno iku adhik kandung Suti Karno.
Suti Karno yau digosipaké duwé gayutan karo wong wadon nanging gosip iki ora bisa kabukten. Suti banjur nduwéni gayutan karo salah sijiné wartawan kang jenengé Harry Tjahyono. Nanging gayutan leloroné banjur putus.
Pungkasané Surti luwih aktif ing donyaning papréntahan kaya masé Rano Karno, nanging Suti uga isih nampa tawaran kanggo main filem kaya ta ing filem BIANG KEROK nalika taun 2009 lan TOILET 105 nalika taun 2009.

Cathetan suku 

Aktris Indonésia
Wong Jakarta
Nasrullah kang kondhang kanthi jeneng Mat Solar (). Mat Solar iku salah sijiné pemeran lan pelawak Indonesia. Jeneng Mat Solar misuwur sawisé main ing sinétron komedi kang judhulé Bajaj Bajuri kang disiyaraké ing salah sijiné stasiun televisi swasta TransTV.

Jeneng Mat Solar iki dadi jejuluk Nasrullah nalika akting dadi tokoh Mat Solar ing teater Mama kang disiyaraké ing acara TVRI nalika taun 1978-1982. Mat Solar iku anak kang kaping lima saka sadulur kang cacahé sanga. Mat Solar iku anak saka pasangan H Muh Ali Sidik (alm) lan Hj Rosani. Saka teater komedi Betawi iki, Nasrullah miwiti kariré nalika isih sekolah ing kelas II SMP. Wiwitané nalika taun 1976 Teater Mama mung dadi panggonan kanggo ngalumpuk para remaja kang diundang ing acara pitulasan ing kampung utawa ing sekolah-sekolah. Sawisé iku, teater iki dadi salah sijiné teater kang paling nakal awit kerep ngritik pamaréntah Orde Baru kang paling duwé kuwasa nalika iku. Sawisé mandheg saka TVRI, Teater Mama diuripaké manèh nalika taun 1990. Nanging amarga kurang ana tanggepan, teater iki banjur ora disiyaraké manèh.
Sawisé iku, Mat Solar banjur vakum saka donyanging hiburan, amarga aktif ing donyanging pulitik ing parpol. Saliyané iku, Nasrullah uga main dadi pemeran pendukung ing sinétron-sinétron liyané kaya ta Senggal-Senggol (1996) di RCTI, Sorga Di Bawah Telapak Kaki Ibu (SCTV), Raja Sawer (Anteve), lan Luv (RCTI). Saliyané iku, Mat Solar uga tau duwé kagiyatan ing Radio Suara Kejayaan (1986) lan dadi manajer produksi ing Bens Radio nalika taun 1990.

Jeneng Mat Solar misuwur manèh nalika ing sinétron Bajaj Bajuri. Ide sinétron iki tuwuh saka Hardi, Syarifuddin Jaluski, lan Nasrullah banjur nggawé sinétron kanthi tema bajaj. Sadurungé dadi Bajaj Bajuri, judhul sinteron iki ya iku Bajaj Bang Mamat.Bajuri iku jeneng tokoh kang diperanaké karo Nasrullah ing filme kang sepisanan kang judhulé Mendung Tak Selamanya Kelabu nalika taun 1982.

Cathetan suku 

Wong Jakarta
Alumni Universitas Indonésia
Pelawak Indonesia
Aktor Indonésia
Pulitikus Indonesia
Filem porno ya iku filem kang lumebu kategori filem kang ngandhung unsur eksploitasi gayutan sèksual lan aurat manungsa. Filem porno iku pérangan kang tabu kanggo diomongké, apa manèh ing donya sisih wétan.

Filem porno didol lan diséwaké ing wujud DVD, ditampilké ing internet lan tivi mirunggan lan saluran tivi bayar-per-tayang ing tivi kabel lan tivi satelit, lan uga ditayangké ing biyoskup diwasa.

Filem porno metu ora suwé sawisé tinemu filem ing wiwitan 1900-an. Filem porno padha persis karo wujud pornografi lan erotisisme liyané. Jeneng liya saka filem porno ya iku "filem diwasa" lan "filem biru". Lumrahé, "softcore" ya iku pornografi kang ora ngétokaké penetrasi utawa fetish kang èkstrim, banjur "hardcore" iku luwih ning pornografi kang ngètokakè penetrasi lan fetish kang èkstrim.

Filem porno iku bisnis kang subur subur lan nguntungké, miturut artikel Reuters taun 2004, nyebutaké yèn "indhustri multi-miliaran dolar iki mproduksi sakiwa-tengené 11.000 judhul DVD saben taun, banjur ndadikaké indhustri kang kuat....". Filem porno saiki dibagi miturut sub-genre jinis kelamin pemainé, jinis gayutan sèksual kang ditampilké, lan penonton kang dituju.

Cathetan suku 

Film porno
Filem
Kaisar Qianlong (Chinese: 乾隆帝, pinyin: Qiánlóngdì, Wade-Giles: Ch'ien-lung Ti, Mongolian: Tengeriin Tetgesen Khaan, Manchu: Abkai Wehiyehe, Tibetan: lha skyong rgyal po, 25 September 1711 – 7 February 1799) lair kanthi jeneng Hongli ik kaisar bangsa Manchu, Dinasti Qing kapapat kang maréntah Tyongkok. Qianlong iku putra kapapat saka Kaisar Yongzheng. Dhèwèké maréntah wiwit 11 Oktober 1736 tumekan 7 Fèbruari 1795, nalika tanggal 8 Fèbruari Qianlong pensiyun saka kamaharajan banjur diganti déning anaké, Kaisar Jiaqing. Dhèwèké pensiyun amarga pakewuh karo leluhure, Kaisar Kangxi kangmrintah 61 taun suwéné. Nalika dhèwèké pensiyun nanging tetep mimpin kamaharajan nganti taun 1799, amarga mati. Nalika dipréntah Kaisar Qianlong Tyongkok maju kauripané.

Kaisar Qianlong umuré dawa nganti 89 taun. Ing sajarah dhèwèké dadi kaisar kang uripé paling suwé. Dhèwèké nalika isih cilik wis asring mèlu gladhèn dolanan panah karo numpak jaran. Dhèwèké asring mèlu lomba manah ing karajan. Naliak umur 80 taun dhèwèké isih asring dolanan panah karo numpak jaran. Saliyané iku dhèwèké uga asring luga-lunga kanggo ngilangake strese. Dhèwèké uga seneng nulis puisi, ana 1300 buku kang wis ditulis.

Cathetan sikil 

Sajarah
Kaisar Tiongkok
Kaisar
Sajarah Tiongkok
Pangepungan Leningrad (basa Ruslan: блокада Ленинграда, blokada Leningrada), nalika Perang Donya II, dipunwiwiti saking 8 September 1941,ngantos dumugi 8 Januari 1944, inggih punika pangepungan Jerman dhateng Kutha Leningrad (sapunikaSt.Petersburg) ing Soviet Ruslan.
Pangepungan punika dados pangepungan ingkang paling nrenyuhaken ing sajarah, mliginipun tumrap tiyang ingkang manggén ing Kutha Leningrad (sapunika dados Kutha Saint Petersburg) ingkang ing nalika samanten dipunkepung (blokadhé) déning Jerman.

Kirang saking kalih setengah wulan sasampunipun Uni Soviet dipunserang déning Nazi Jerman, tamtama Jerman sampun caket kaliyan Kutha Leningrad. Tamtama Abrit sampun dipunkepung nalika tanggal 8 September 1941, Jerman sampun saged ngepung Leningrad. Pangepungan punika dangunipun ngantos 900 dinten, saking tanggal 8 September 1941 ngantos dumugi 27 Januari 1944. Kutha ingkang padunungipun ngantos tigang yuta tiyang (kalebet 400.000 laré) boten kersa nyerah dhateng Nazi Jerman saéngga dados kasisahan. Stok dhaharan lan bahan bakar namung cekap kanggé kalih wulan kemawon, transportasi umum boten saged mlampah, boten wonten pasokan toya, boten wonten listrik, lan dhaharan ingkang sakedhik sanget. Nalika wulan Januari 1942 ing mangsa adhem, boten kados limrahipun jatah dhaharan namung wonten 125 gram roti saben tiyang saben dintenipun. Namung ing wekdal kalih wulan, Januari lan Fèbruari taun 1942, 200.000 tiyang ing Leningrad tilar donya amargi kadhemen lan kaluwén.

Pranala njawi 
The 900-day Siege of Leningrad

Cathetan suku 

Artikel mawa basa krama
Pangepungan
Kaisar Yongzheng (Chinese: 雍正帝; pinyin: yōngzhèngdì, Manchu: Hūwaliyasun Tob, Mongol:Nairalt Töv Khaan; lair 13 Dhésèmber 1678 – mati 8 Oktober 1735 nalika umur 56 taun), lair kanthi jeneng Yinzhen (Chinese: 胤禛; pinyin: yìnzhēn) iku kaisar saka bangsa Manchu kalima saka Dinasti Qing, lan dadi Kaisar Qing katelu kang mimipin Tiongkok.Dhèwèké mimpin Tiongkok wiwit taun 1722 nganti 1735.

Yongzheng iku pemimpin kang seneng kerja, dhèwèké duwé pepinginan arep gawé pamremntahan kang apik, jujur, lan ngetokaké dhuwek sasithik-sithike. Saka carita, Yongzheng anggoné dadi kaisar iku kanthi cara meksa lan perang. Yongzhengmati taun 1735. Nalika kabawah Yongzheng, dhèwèké nerusaké kamakmuran Dinasti Qing, nerusaké angone mungsuhi korupsi, lan ngrapekake cathetan ékonomi karajan.

Nalika papréntahan Kaisar Yangzheng uga yasa kuil kang gedhé, aran Kuil Lama. Wiwitane kuil iki digunakaké omah déning Pangeran Yong, anaké Kaisar Yongzheng, banjur malih dadi kuil nalika digunakaké para biksu saka Tibet. Ing Kuil iku uga disimpen pethi matine Kaisar Yongzheng, kanggo ngurmati lelabuhané.

Ana carita yèn nyebutake Kaisar Yongzheng kepéngin umuré dawa, mangka dhèwèké ngutus para tabib gawé obat kanga arane Xian Dan, utawa diarani obat déwa. Nanging saya suwé dhèwèké malah keracunan banjur mati.

Cathetan sikil 

Sajarah Tiongkok
Kalairan 1678
Kuil Lama ya iku kuil kang diadegaké nalika taun 1694 déning Dinasti Qing. Banjur diterusae déning Kaisar Yongzheng nalika dhèwèké dadi kaisar ing taun 1722. Wiwitane kuil iki dadi omahé pangeran Yong, anaké Kaisar Yongzheng, nanging ana kang digunakaké kango pangon para biksu saka Tibet kang agamané budha. Nalika kaisar Yongzheng mati, pethi matine disimpen ing kuil iki minangka rasa urmate marang kaiasr.

Ing kuil iki ana 5 aula kang dipisah karo taman:
 Hall of Heavenly Kings(Tian Wang Dian)
 Hall of Harmony and Peace (Yonghegong)
 Hall of Everlasting Protection (Yongyoudian)
 Hall of Wheel of the Law (Falundian)
 Pavillion of Ten Thousand Happinesses (Wanfuge).

Ing kuil iki ana telung barangkang misuwur, ya iku:
 Gunung 500 Archa ing saburine Balai Falung.
 Patung Mile (budha guyu) ing aula Wanfuge. Patung iki dhuwure 30 mèter. Ing sajerone aula Wanfuge ana patung budha. Patung iki digawé nganggo kayu cendhana putih, dhuwure 26 mèter, boboté 100 ton. Patung iki dadi patung budha wutuh kang gedhé dhéwé sadonya.
 Patung Sakrimuni ing Gedhung Zhaofou.

Cathetan sikil 

Kuil
TIongkok
Jean Claude Van Damme utawi ingkang gadhah asma lair Jean-Claude Camille François Van Varenberg inggih punika aktor kelairan Brussels, Bèlgi, 18 Oktober 1960, ingkang terkenal ing akting action punika. Akting igkang terkenal inggih punika ing filem BLOODSPOT (1988). ing filem EXPENDABLES 2 Van Damme main kaliyan aktor Chuck Norris. Sapanunggalipun punika wonten aktor John Travolta, Jet Li, Jason Statham, Dolph Lundgren, Bruce Willis, Arnold Schwarzenegger lan Taylor Lautner. Film EXPENDABLES 2 piyambak inggih punika sekuel saking EXPENDABLES.

Karir saking Van Damme 
Lintang ingkang gadhah sebatan The Muscles saking Brussels miwiti kariri saking dados aktor ing filem RUE BARBARE (1984) lan MONACO FOREVER (1984). Dipunlajengaken filem KICKBOXER (1989), DOUBLE IMPACT (1991), UNIVERSAL SOLDIER (1992), NOWHERE TO RUN (1993), HARD TARGET (1993), SUDDEN DEATH (1995) dan TIMECOP (1994).
Van Damme naté gadhah masalah narkoba punika, sampun naté nikah kaping tiga. Istri kaping setungggal inggih punika Maria Rodriguez (1978-1984), dipunlajengaken Cynthia Derderian (1985-1985), model Darcy LaPier (1994-1997) lan istri punika aktris Gladys Portugues.

Film Van Damme 
 (2012)The Expendables 2 (pre-production)
 (2012) Six Bullets (fileming)
Samson Gaul
 (2012)II U.F.O. (fileming)
George
 (2012) Universal Soldier: A New Dimension (post-production)
Luc Devreaux
 (2011) Dragon Eyes (post-production)
Tiano
 (2011) Beur sur la ville
Merot
 (2011) Assassination Games
Vincent Brazil
 (2011) Kung Fu Panda 2
Master Croc (voice)
 (2010) The Eagle Path
Frenchy
 (2009) Universal Soldier: Regeneration
Luc Deveraux
 (2008) JCVD
JCVD
 (2008) The Shepherd: Border Patrol (video)
Jack Robideaux
 (2007) Until Death
Anthony Stowe
 (2006) Sinav
Charles
 (2006) The Hard Corps (video)
Philippe Sauvage
 (2006) Second in Command (video)
Cmdr. Samuel 'Sam' Keenan
 (2004) Wake of Death
Ben Archer
 (2004) Narco
Jean-Claude Van Damme fantasmé par Lenny
 (2003) In Hell
Kyle LeBlanc
 (2002) Derailed
Jacques Kristoff
 (2001) The Order
Rudy Cafmeyer / Charles Le Vaillant
 (2001) Replicant
Replicant / Edward Garrotte
 Lan sapanunggalipun

Cathetan suku 

Aktor Bèlgia
Lair 1960
Wangsa Candra utawa Wangsa Soma ya iku salah siji wangsa kang misuwur ana ing legendha India, kang miturut gethok tular didhunaké déning Candra (Soma), déwa rembulan. Cathetan ngenani wangsa iki tinemu ana ing susastra Hindhu, kaya Purana, Mahabharata, Srimad Bhagawatam, lan sapanunggalané.

Wangsa kang isih sadulur karo wangsa iki ya iku Wangsa Surya, kang miturut gethok tular didhunaké déning Surya, déwa srengéngé. Wangsa Candra seduluran karo Wangsa Surya amarga leluhur saka kekaro wangsa iki duwé gegandhèngan kulawarga saka nikahan.

Sawisé pirang-pirang génerasi, Wangsa Candra kapérang dadi Wangsa Yadu lan Wangsa Puru. Ana ing Wangsa Puru, lair raja Bharata kang misuwur ana ing legendha India, kang garis keturunané dijenengi Wangsa Bharata. Ana ing Wangsa Bharata, lair Raja Kuru kang garis keturunané dijenengi Wangsa Kuru. Dadi ana ing Wangsa Candra akèh wangsa nanging sebeneré ana siji.

Legendha 
Miturut ana ing cathetan Purana lan Mahabharata, wangsa iki didhunaké déning Candra, déwa rembulan. Candra palakrama karo Tara banjur duwé anak kang dijenengi Buda, déwa planit Merkurius. Buda palakrama karo Ila, putri Manu. Buda lan Ila duwé anak kang dijenengi Pururawa. Pururawa iki kang misuwur dadi raja pisanan saka Wangsa Candra, déné bapak lan kakiné ya iku déwa, dudu raja. Ibu saka Pururawa, Ila, ya iku putri Waiwaswata Manu. Dhèwèké seduluran karo Ikswaku, leluhur Wangsa Surya. Ila lan Ikswaku padha keturunan saka Surya, kang ndadèkaké antarané Wangsa Candra lan Surya duwé gegandhèngan kulawarga. Wangsa Yadu (wangsa Yadawa) ya iku cabangan saka Wangsa Candra, amarga Sang Yadu kang ngedegaké Wangsa Yadu iku keturunan Yayati, raja Wangsa Candra. Dadi, antarané Wangsa Yadu lan Candra uga duwé gegandhèngan kulawarga. Wangsa Yadu nyabang manèh dadi Wangsa Wresni (Warsneya), Wangsa Andhaka, lan Wangsa Bhoja. Kabèh wangsa iki duwé leluhur kang padha karo Wangsa Candra.

Silsilah

Pratélan para raja 
Ing ngisor iki pratélan para raja ana ing Wangsa Candra. Kitab kang digunakaké dadi réferènsi ya iku kitab Wisnupurana lan Purana liyané.

 Pururawa (putrané Buda, putuné Candra)
 Ayu (pangadeg Mathura)
 Nahusa
 Yayati
 Puru (pangadeg Wangsa Puru)
 Janamejaya I
 Pracinwata (Pracinwan)
 Sampayani (Sanyati)
 Garhaspati (Ahayanti)
 Sarwaboma
 Jayatsena
 Awacina
 Arihan I
 Mahaboma
 Ayutanayi
 Akrodana
 Dewatiti
 Arihan II
 Reksa I
 Matinara
 Tansu (Trasnu)
 Ilina
 Duswanta
 Bharata (pangadeg Wangsa Bharata)
 Bumanyu
 Suhotra
 Sawarna
 Hasti
 Wikuntana
 Ajamida
 Reksa II
 Sambarana
 Kuru (pangadeg Wangsa Kuru)
 Widurata
 Anaswan
 Parikesit I
 Suyasa
 Bimasena
 Pratisrawas
 Pratipa
 Santanu
 Citrānggada
 Wicitrawirya
 Pandu
 Dretarastra
 Yudistira
 Parikesit II
 Janamejaya II
 Satanika
 Sahastranika
 Aswamedadata (Ashwamegadutta)
 Adisimakresna
 Nicaksu
 Usna
 Citrarata
 Sucidrata
 Wresniwana
 Susena
 Sunita
 Ruca
 Niracaksu
 Sukibala
 Pariplawa
 Sunaya
 Megawi
 Nirpanjaya
 Durwa
 Tigamatma
 Wrehadrita
 Basudata
 Satanika II
 Udayana
 Wahinara
 Dandapani
 Niraniba
 Ksimaka

Cathetan sikil 

Sajarah India
Mahabharata
India
Wangsa Surya utawa Wangsa Srengéngé utawa Suryawangsa yaiku salah siji wangsa kang misuwur ana ing sajarah lan mitologi agama Hindhu. "Surwanshi" duwé teges wong saka kalangan wangsa iki. Kaum iki misuwur dadi kang umuré paling dawa lan makmur ana ing jaman India Kuna nganti tekan ngadegé Magadha.

Ayodhya wujud kutha krajan saka wangsa Surya. Kutha Ayodhya diyasa déning Waiwaswata Manu kang dadi putra mbarep Wiwaswan (Surya). Raja wigati ana ing Ayodhya kang pungkasan iki yaiku Wrehadbala, kang dipatèni Abimanyu nalika perang ing Kurukshetra. Raja Ayodhya pungkasan saka wangsa iki yaiku Sumitra, ana ing jaman Wangsa Nanda.

Wangsa wigati liyané yaiku Chandrawangsa utawa Wangsa Candra. Para raja kang duwé putra lan putri, kaya ana ing aturan Manu, mula hak ana ing anak mbarep. Miturut aturan iki putra mbarep kang duwé hak kanggo marisi tahta lan dadi raja, iku mau yèn ora dilarang déning para pemuka agama utawa ora duwé cacat fisik. Sanajan ana prakara kang kaya mangkono, putra kang luwih enom uga ana kang ngedhunaké tokoh-tokoh sajarah saka wangsa kasta Ksatria lan uga Waisya. Klan iki akèh digandhèngaké karo Rama, Raja Ayodhya kang layak miturut aturan pawarisan karajan nanging didhiskualifikasikaké déning bapaké amarga janji kang digawé kanggo ibu suri Kekayi.

Raja-raja ana ing wangsa iki diwiwiti saka anané donya lan wong pisanan yaiku Wiwaswan utawa Wiwaswat. Jeneng Wiwaswan tegesé "Panguwasa cahya", yaiku Sang Surya utawa Déwa srengéngé. Putrané kang jenengé Waiwaswata Manu. Raja kang misuwur yaiku Ikswaku. Amarga saka iku, wangsa iki uga misuwur mawa jeneng Wangsa Ikswaku.

Cathetan sikil 

Sajarah India
India
Zarima Mirafsur utawa kang misuwur kanthi jeneng Zarima (). iku salah sawijining bintang modhel Indonesia. Zarima Mirafsur misuwur amarga akèh masalah ing uripé, salah sijiné masalah ekstasi. Amerga iki dhèwèké misuwur kanthi jeneng ratu ekstasi. Zarima uga kena kasus narkoba kang kaping pindhoné. Amarga kasus iki, Zarima lumebu kunjara manèh.

Kasus ekstasi 
Ing taun 1996, Zarima tau kecekel nggawa 30.000 pil jinis ekstasi. Amarga kasus iki, Zarima dikunjara kang suwené pirang-pirang sasi. Saliyané iku, Zarima uga tau lumayu saka Indonesia lan manggon ing Amérikah Sarékat banjur dideportasi manèh ing Indonesia.

Zarima uga kena kasus narkoba kang kaping pindhoné taun 2000. Amarga kasus iki, Zarima lumebu kunjara manèh 3 taun.

Kasus anak 
Nalika taun 2000 nalika isih dikunjara, Zarima nglairaké bayi wadon kang jenengé Nikita Chairunnisya. Bayi iki ora dingerteni sapa bapaké. Nanging ana kang nggosipaké yèn bapak saka bayi iki ya iku pengacara Ferry Juan kang uga dadi pengacarané Zarima kang dadi bapak saka bayiné. Sanajan Zarima ora gelem ngakoni yèn Ferry Juan iku pengacarané lan tetep muni yèn kang dadi bapak saka bayiné iku salah sijiné pulitikus senior.

Zarima uga tau tukaran karo Ferry Juan amarga rebutan hak asuh anak. Amarga kasus iku, anaké Zarima nganti disebutké wis diculik karo Ferry Juan. Sawisé iku ,Seto Mulyadi ketua Komnas Perlindungan Anak (Komnas PA) dadi penengah kasus ramé iki.

Cathetan suku 

Aktris Indonésia
Kurusetra utawa Kurukshetra (Hindi: कुरुक्षेत्र; Kurukṣetra ) ya iku distrik ana ing nagara pérangan Haryana, India Lor. Wewengkon iki misuwur ana ing kalangan umat Hindhu dadi panggon sentral ana ing wiracarita Mahabharata, ya iku perang gedhé antarané Kurawa lan Pandhawa.

Ètimologi 
Tembung Kurukshetra duwé teges "Lapangan Kuru". Ana ing basa Indonésia uga sok ditegesi dadi "Medan Kuru". Dijenengi Kurukshetra ya iku kanggo ngormati Wangsa Kuru, amarga miturut legenda, tanah iku dadi suci amarga jasa saka salah siji raja kang jenenge Kuru.

Legenda 
Kisah ngenani Raja Kuru kang nyucike siji lapangan kanggo didadike tanah kang suci bisa disimak ana ing kitab Wamanapurana, lan dihubungake karo sajarah Kurukshetra. Sajarah Kurukshetra dihubungake uga karo kaanan suku Kuru, kang sok nglakokaké persembahyangan ana ing pinggir Kali Saraswati lan Drishadvati, kali kekaron mau ngalir ana ing wewengkon Kurukshetra. Kurukshetra kang ana ing wiracarita Mahabharata. Ana ing kisah iki, Kurukshetra digunakke dadi medan perang nalika para keturunan Kuru (Korawa) rebutan kakuwasan karo para seduluré Pandhawa. Sawisé kadadéan sadawané 18 dina, pertempuran dimenangake para Pandhawa. Sapérangan kilomèter saka Kurukshetra ana siji désa kang jenenge Amin. Ing désa iki ana paninggalan siji bètèng kang diyakini dadi bètèng Abimanyu, salah siji ksatriya Pandhawa, nalika jaman perang ing Kurukshetra.

Cathetan suku 

Kutha ing India
Mahabharata
India
Oxcerila Paryana () iku salah sijiné modhèl lan pemeran Indonésia. Oxcerila Paryana iku anak kang kaping loro saka Ir. Asnawi Paryana dan Lina Asnawi.

Kawiwitan saka lomba Gadis Sampul, Oxcerila Paryana kang biyèn dadi bocah wadon kang tomboy wiwit éntuk tawaran dadi foto modhèl ing kalawarti-kalawarti. Kamangka Oxcerila Paryana ora tau nduwé gegayuhan dadi artis. Oxcerila Paryana duwé gegayuhan dadi fashion designer. Oxcerila duwé hobi ulah raga béladhiri, capoeira lan taékwondo. Oxcerila luwih milih pagawéyan ing donyaning showbiz. Oxerila banjur éntuk tawaran akting ing FTV. Oxcerila kang duwé jeneng dawa Adinda Natasha Oxcerila Paryana iki wiwit misuwur jenengé. Saliyané iku, Oxerila uga éntuk tawaran dadi bintang iklan kaya ta Rexona lan Rodeo.

Oxcerila kang biyasa diundang Oxcel wiwit akting ing layar amba. Film kang tau dibintangi Oxcerila ya iku Mati Suri. Sawisé iku, Oxcerila uga akting ing filem kang judhulé Ai Lop Yu Pul. Sawisé akting ing loro filem iku, Oxcerila wiwit éntuk peran utama. Oxcerila sangsaya misuwur amarga nalika wiwitan taun 2010 dipercaya dadi ikon Mandiri Platinum.

Oxcerila seneng kolèksi sepatu.

Cathetan sikil 

Finalis GADIS Sampul
Modhèl Indonésia
Aktris Indonésia
Tokoh Bandung
Mpok Atiek gadhah asma asli Atiek Riwayati (). Mpok Atiek punika salah satunggaling juru main filem saha pelawak Indonesia. Sinetron saha filem ingkang naté dipunbintangi Mpok Atiek inggih punika sinétron Gerhana saha filem Cintapuccino, Otomatis Romantis.

Mpok Ati ugi gadhah salah satunggaling butik saha studhio foto ingkang manggèn wonten ing area JaCC. Kekalihipun dipunparingi labél jumbuh kaliyan namanipun inggih punika butik Mpok Atiek Studio saha N-Qad Studio Mpok Atiek.
Ngantos sapunika Mpok Atiek taksih remen kaliyan statusipun ingkang taksih randha. Mpok Atiek sampun kaping kalih gagal anggènipun omah-omah.

Mpok Atiek ngugemi agama Islam. Mpok Atiek gadhah usaha supados bènten saking artis-artis saha pelawak sanèsipun. Mbok Atiek gadhah kaunikan ingkang boten sadaya tiyang gadhah. Kaunikan punika dipunwastani latah. Amargi ngendikanipun ingkang asring latah, ndadodaken Mpok Atiek saged laris tampil wonten ing jagading hiburan Indonésia. Mangertosi kaanan punika, Mpok Atiek banjur boten purun ngicali latah punika. Mpok Atiek punika salah satunggaling artis senior ingkang gadhah katurunan Betawi.

Sinetron 
 Gerhana (2000-2002)
 Suci
 elati untuk Marvel (2008)
 Rama Dan Ramona (2010)
 Sinar
 Baik Hari, Angin Bertiup (2010)
 Dia Anakku
 Sampeyan Muslim

Filmografi 
 Gotcha (2006)
 Cintapuccino (2007)
 Otomatis Romantis (2008)
 Ada Apa dengan Pocong? (2011)
 Pocong Minta Kawin (2011)
 Bukan Pocong Biyasa (2011)

Cathetan suku 

Pelawak Indonésia
Aktris Indonésia
Kali Saraswatī ya iku kali kang ana ing kitab suci Hindhu, Weda. Ana ing basa Sansekerta saras kang tegesé siji tlaga utawa genangan banyu lan watī (saka wntī, wujud tingkat nol sufiks -want) kang tegesé wanita kang duwé. Miturut kitab Rgweda, Saraswati ya iku kang gedhé dhéwé lan paling wigati saka kali suci kang cacahé ana pitu.
Kali iki wis diidentifikasikake karo karo kali-kali kang ana utmane ya iku kali Ghaggar-Hakra ana ing India lan Pakistan lang alirane diterusake menyang kali Raini Nala. Usul liyané ya iku Kali Helmand ana ing Afganistan, kang dhisike duwé jeneng kali Harahvaiti. Jeneng "Sarasvati" asalé saka basa Avesta. Kali kang ana ing Afghanistan iki ngalir menyang siji tlaga cilik kang ana ing dataran dhuwur Iran, lan ora padha karo kang digambarake ana ing Rgweda ngenani kali kang ngalir menyang sagara. Saliyané iku uga ana siji kali liyané ing Iran kang dijenengi karo jeneng kang padha. Fotografi satelit kang nuduhaké wis tau ana kali kang gedhé ana ing kulon sagara India. Muara kali iki ambané antara telu nganti tekan sepuluh kilomèter.

Cathetan suku 

Hindhu
Saraswati
Ashanty (), punika salah satunggaling penyanyi saking Indonésia. Ashanty misuwur amargi nyanyi lagu ingkang irah-irahanipun Dulu. Lagu wonten album punika ndadosaken Ashanty saged misuwur wonten stasiun radhio saha TV wonten ing Indonésia kados ta Dahsyat, Inbox, Play List, Take Him Out, Gebyar BCA, Kiss Vaganza, saha sanès-sanèsipun. Album Ashanty ingkang sepindhah inggih punika album kanthi irah-irahan Ashanty ingkang dipundamel nalika taun 2009.

Ashanty sapunika dados kanca dhuètipun Anang Hermansyah. Sadèrèngipun Anang Hermansyah dados kanca dhuètipun Syahrini Jaelani. Ashanty ugi ngakeni bilih Anang Hermansyah punika dados tiyang jaler ingkang saèstu caket kaliyan Ashanty. Ashanty uga naté paring bebungah nalika Anang Hermansyah ambal warsa. Bebungah punika dipunparingaken wonten ing panggung Kilau Emas 18 ANTV. Ashanty ugi sampun nyiapaken kado punika kanthi temen. Kajawi maringi kuwé ulang taun kanggé Anang, Asyanti ugi ngrawuhaken kulawarganipun Anang Hermansyah saking Jember, Jawa Wétan. Anang ugi kagèt sanget nalika sedhèrèkipun rawuh saha minggah wonten ing panggung.
Ashanty ugi asring dhuèt kaliyan Anang nalika wonten adicara-adicara ingkang dipunsiyaraken wonten ing tivi.

Cathetan suku 

Penyanyi Indonésia
Aktris Indonésia
Epy Kusnandar punika salah setunggaling aktor Indonésia kelairan 1 Mèi 1964. Epy punika asalipun saking Garut, Jawi Kilèn. Nalika taksih sekolah wonten ing SMP, Epy Kusnandar sampun remen dhumateng seni peran saha aktif wonten ing téater. Sasampunipun lulus SMA nalika taun 1983, Epy lajeng ngalami mangsa vakum wonten pendhidhikanipun, sasampunipun punika Epy nembé nglajengaken kuliyah wonten Institut Kesenian Jakarta (IKJ) nalika taun 1989. Sasampunipun punika Epy ugi aktif wonten ing sanggar téater kados ta Pantomim Sena Didi saha Theater Aristokrat. Salajengipun, Epy akting wonten ing tivi saha layar jembar. Epy gadhah kepénginan supados saged kados aktor Slamet Rahardjo saha Didi Petet.

Epy naté palakrami kaping kalih. Epy ugi dipunvonis kénging lelara kanker otek. Sanajan wonten dhokter ingkang nedahaken manawi lelara punika boten saged dipunobati saha gesangipun Epy kantun sekawan wulan malih nanging Epy boten nyerah. Epi lajeng nindakaken terapy herbal.

Epy misuwur lumantar kalompok komedi ingkang dados maskot salah setunggaling rokok. Salajengipun Epy pikantuk tawaran kanggé main wonten ing sinétron kanthi irah-irahan "Asyiknya Geng Hijau". Kajawi punika Epy ugi akting wonten ing sinétron "Kejar Kusnadi" (2005) ingkang dipunsiyaraken wonten ing RCTI. Wonten ing sinétron punika, Epy akting dados sopir Kancil sareng kaliyan Kusnadi. Artis sanèsipun ingkang akting wonten ing sinétron punika inggih punika Alya Rohali, Aom Kusman, Ratna Riantiarno, Beddu, saha Anjana Demira. Kajawi sinétron punika, Epy ugi akting wonten ing filem "I Love You, Om". Epy ugi akting dados Dadang, inggih punika tokoh satpam ingkang gadhah garwa tiga wonten ing sinétron komèdhi "Suami-Suami Takut Istri".

Cathetan suku 

Lair 1964
Aktor Indonésia
Pelawak Indonesia
Artikel mawa basa krama
Alfiansyah langkung misuwur kanthi asma Komeng; . Komeng punika salah satunggaling pelawak Indonesia. Komeng misuwur nalika dados presenter acara Spontan ingkang naté dipunbabaraken déning SCTV wiwit taun 1995. Pelawak ingkang dipunidolakaken Komeng inggih punika Benyamin Sueb. Komeng gadhah jargon komedi inggih punika Uhuiiii.....

Sadèrèngipun dados pelawak, Komeng punika dados penyiar Radio SK Jakarta nalika taun 1993 dumugi 1996 saha Bens Radio Jakarta nalika taun 1996. Ngantos sapunika, Komeng ugi asring tampil wonten tivi dados presenter.
Komeng krama kaliyan tiyang èstri ingkang anami Aprilliana Indra Dewi. Komeng sampun naté dados bintang wonten ing sinétron-sinétron komedi. Sinetron komedi ingkang naté dipunbintangi Komeng inggih punika Kompor Diamor (TPI, 1991), Akal-Akalan (Indosiar, 1996), Otak-Otak Kuda (TPI 1996), Malioboro (TPI, 1996), Liliput (2001), Puteri Duyung (SCTV, 2001).

Nalika pertengahan taun 2009, Komeng akting wonten ing salah satunggaling komédi situasi. Acara komedi punika gadhah irah-irahan Kungfu Komeng. Wonten ing acara punika, Komeng akting kaliyan Tessa Kaunang. Komeng ugi dados bintang iklan prodhuk motor Yamaha.

Komeng naté sekolah wonten ing SD dumugi SMA wonten ing kutha Jakarta. Komeng ugi naté kuliyah wonten ing Akademi Bank Indonesia nanging boten rampung.

Karir

Radio 
 Penyiar Radio SK Jakarta, 1993-1996
 Penyiar Bens Radio Jakarta, 1996

Acara Televisi 
 Drama Komedi ing TVRI, 1990
 Opera Diamor ing TVRI, 1991-1995
 Spontan ing SCTV lan Trans TV, 1995—2003 (SCTV), 2003-2004 (Trans TV)
 Asep Show ing TPI, 2000—2004
 SLI 008
 Karajan Sahur ing Trans TV lan TV7, 2006
 Saatnya Kita Sahur ing Trans TV, 2007—saiki
 Gong show ing Trans TV, 2008—saiki
 Opera Van Java ing Trans7, 2008—2009
 Wara-Wiri ing Trans 7, 2009—2011
 Meng dot Kom ing RCTI, 2011—saiki
 Super Jail ing Trans 7, 2012—saiki

Film 
 Anda Puas, Saya Loyo (2008)
 Mau Dong Ah (2009)

Sinetron 
 Akal-akalan ing Indosiar, 1996
 Otak-polo Kuda ing TPI, 1996
 Malioboro ing TPI, 1996
 Liliput, 2001
 Puteri Duyung ing SCTV, 2001
 James Bono ing TPI, 2001

Cathetan suku 

Pelawak Indonésia
Aktor Indonésia
Penyiar radhio Indonésia
Jaya Suprana lair wonten ing Denpasar, Bali nalika tanggal 27 Januari 1949. Jaya Suprana lair kanthi asma Poa Kok Tjiang. Kajawi punika, Jaya Suprana punika misuwur dados pianis, komponis, penulis, public speaker, tv presenter, kartunis, kelirumolog, humorolog, filantropis, pemerhati masalah sosial, budayawan dan pengusaha.

Jaya Suprana punika tiyang katurunan Tionghoa ingkang gesang lan ageng wonten ing budaya Jawi. Nalika umuripun nembé 10 wulan Jaya Suprana pindhah wonten kitha Semarang. Jaya Suprana punika gadhah gayutan ingkang saé tumpraping tokoh pulitik, kesenian saha agama.
 
Jaya Suprana naté sekolah wonten ing manca nagara inggih punika wonten Jerman. Jaya Suprana ugi naté pikantuk wejangan saking dhalang Ki Nartosabdho, manawi Jaya Suprana mangké badhé dados pengusaha saha ingkang gadhah Jamu Jago Semarang ingkang dipundamel nalika taun 1918.
Jaya Suprana lulus kanthi predikat ingkang saé piyambak ing babagan pianoforte saking musik Hochschule, Muenster, Jerman nalika taun 1970 saha dados tiyang Asia ingkang sepisanan ingkang dipunangkat dados Kepala Sekolah Musik wonten ing Jerman. Karya musik Jaya Suprana ugi dipuntingalaken wonten ing Walanda, Polen, Amérikah Sarékat, Australia, Selandia Baru, Singapura, Hongkong, Jepang, Srilangka, Bangladesh, Kenia, Aljazair, Spanyol, Hungaria, Ostenrik saha ing giyaran radhio saha tivi. Kompilasi karya-karya musik Jaya Suprana diterbitaken kaliyan Yayasan Pendidikan Musik, Jakarta wonten ing album kanthi irah-irahn "The Complete Works of Jaya Suprana".

Jaya Suprana ugi misuwur dados direktur Musium Rekor Indonésia (MURI). MURI punika salah satunggalipun lembaga ingkang nyathet prastawa-prastawa ingkang narik kawigatén lan unik. MURI punika kados ta Guess Of Record.

Cathetan suku 

Tokoh Denpasar
Tokoh Katulik Indonésia
Lair 1949
Omaswati punika salah satunggaling aktris saha pelawak Indonésia. Omaswati langkung misuwur kanthi jeneng Omas.
Omas punika adhi saking pelawak ingkang namanipun Mandra. Omas miwiti kariripun kanthi main ing kesenian tradhisional Batawi ingkang dipunwastani Lenong. Kajawi punika, Omas ugi asring tampil wonten ing tivi dados pemeran pendukung wonten ing sinétron. Omas ugi asring main wonten ing acara-acara lawak ingkang dipunbabaraken wonten ing tivi.

Jadwal manggung ingkang padat sanget ndadosaken Omas gadhah rejeki ingkang kathah. Omas ingkang misuwur ugi amargi dados seniman Batawi punika milih nginvèstasiaken artanipun wujud tanah. Omas ngakeni bilih nalika alit Omas gadhah gesang ingkang sisah saha prihatin. Omas ugi nedahaken bilih kawontenan ingkang mulya ingkang ditampi Omas punika amargi jasanipun tiyang sepuhipun Omas. Bapakipun Omas naté ngendikan bilih panjenenganipun boten gadhah bandha nanging namung gadhah seni, pramila omas dipundhawuhi kanggé ngembangaken seni punika kanggé sangu wonten ing pagesangan.

Asilipun sapunika seni Batawi sampun pikantuk panggénan wonten ing pentas budaya nasional. Omas ugi ngaken bilih Omas remen ningali kawontenan budaya Batawi ingkang sampun saged misuwur wonten ing masarakat Indonésia saha boten namung wonten nalika riyaya tanggap warsa kutha Jakarta kémawon.

Sinetron 
 Matahariku minangka Omas
 Upik Abu dan Laura minangka Omas
 Cinta Fitri minangka Enyak Marzuki

Cathetan suku 

Wong Jakarta
Pelawak Indonèsia
Aktris Indonèsia
Dian Pretty Asmara () Pretty Asmara punika salah setunggaling juru main sinétron, komedian, penyanyi, saha presenter. Pretty Asmara misuwur nalika akting wonten ing serial TV ingkang irah-irahanipun SARAZ 008. Wonten ing serial tivi punika, Pretty Asmara akting dados tokoh antagonis ingkang konyol, tokoh punika anak buah saking tokoh sanèsipun ingkang anami Mr. Black.
Badanipun Pretty ingkang ageng asring dados guyonan wonten ing aktingipun. Kajawi punika, gaya pangendikanipun ing nyerocos ngantos ndamel joke-joke ingkang ndadosaken para tiyang ingkang mirsani gumujeng. Pretty Asmara punika gadhah kapribaden kang PD saéngga saged luwes anggénipun akting.
Pretty Asmara miwiti kariripun wonteng ing sinétron Dulung ingkang dipunsutradarai kaliyan Anto Lupus nalika taun 1996. Film carita panjang ingkang sepindahan dipunbintangi Pretty Asmara inggih punika filem ingkang irah-irahanipun Kejar Amérika.
Pretty Asmara punika alumnus saking AMIKOM Yogyakarta. Ngantos sapunika, Pretty Asmara asring tampil wonten ing adicara-adicara saha filem-filem ingkang dipunsiyaraken wonten ing tivi. Pretty ugi naté dipungosipaken gadhah gayutan kaliyan tiyang jaler saking Banten ingkang namanipun Agung.

Cathetan suku 

Aktris Indonésia
Penyanyi Indonésia
Pelawak Indonesia
Tokoh saka Lumajang
Misye Arsita (). Nalika lair, Misye Arsita gadhah asma Misniarti. Misye Arsita punika salah satunggaling juru main filem saha penyanyi saking nagara Indonésia. Nalika dados penyanyi, Misye Arsita misuwur kanthi lagu ingkang irah-irahanipun "Dingin Yang". Lagu punika dipunkarang déning komponis Sunu Budiono.

Misye Arsita miwiti karir dados penyanyi dhangdut. Sasampun punika, Misye lajeng akting wonten ing filem-filem. Nalika wiwitan taun 2000, Misye Arsita ndhèrèk makarya wonten ing salah satunggaling adicara tivi ingkang namanipun Kethoprak Humor. Adicara punika dipunbintangi kaliyan para bintang èks Srimulat.

Misye Arsita punika émah-émah kaping kalih. Émah-émahipun ingkang kaping satunggal, Misye palakrami kaliyan tiyang jaler ingkang namanipun Johannes Andi. Misye saha Andi palakrami nalika taun 1984. Sasampunipun punika, Misye saha Andi lajeng pegatan taun 1999.

Sasampunipun punika Misye Arsita lajeng palakrami kanthi siri kaliyan Agus Leo. Misye punika gadhah yuswa ingkang 6 taun langkung sepuh tinimbang Agus. Misye saha Agus palakrami nalika tanggal 25 Maret 1998 wonten ing Jakarta. Pernikahan siri punika salajengipun dipunkepyakaken nalika taun 2000 wonten ing Surabaya.

Misye Arsita punika patutan ingkang cacahipun tiga. Namanipun inggih punika Benaya Stephen, Benaya punika putra saking garwanipun ingkang sepindhahan inggih punika Johannes Andi Irwanto. Putranipun ingkang kaping kalih inggih punika Arjuna Anggara Sadhana Putra saha Angely Agustine Arsita Putri. Kekalihipun menik putra saking Agus Leo.

Cathetan suku 

Pelawak Indonesia
Aktris Indonésia
Penyanyi Indonésia
Tokoh saka Kediri
Artikel mawa basa krama